**VÝZVA NA OKAMŽITÉ ODSTÚPENIE OD ZMLUVY O SPOLUPRÁCI PRI VÝSTAVBE VETERNEHO PARKU V K.Ú. ........................**

Vážený pán starosta,

vážené poslankyne, vážení poslanci obecného zastupiteľstva,

svojim podpisom vás týmto dôrazne a jednoznačne  **žiadam o okamžité zrušenie uznesenia č.:............... týkajúce sa mandátu k uzatvoreniu zmluvy o spolupráci** na najbližšom zasadaní obecného zastupiteľstva, so spoločnosťou ………………................., ktorá má viesť k výstavbe veterného parku v katastrálnom území našej obce.

Táto zmluva bola podpísaná **bez skutočného informovania verejnosti**, bez otvorenej diskusie a v rozpore so záujmami väčšiny občanov. **Odmietame, aby bola naša obec zneužitá na experimenty s priemyselnými veternými turbínami s výškou 200 metrov, ktoré navždy zničia charakter krajiny, znížia kvalitu života, ohrozia zdravie a znehodnotia naše majetky. Prečo žiadame okamžité odstúpenie:**

1. **Zmluva bola podpísaná bez mandátu občanov.** V žiadnej fáze nedošlo k riadnemu zapojeniu verejnosti, a väčšina obyvateľov o tejto plánovanej investícii výrazne meniacej charakter našej obce, vôbec nevedela. **Toto považujeme za hrubé zlyhanie transparentnosti.**

2. **Závažné riziká pre zdravie a životné prostredie.** Veterné turbíny tohto rozsahu produkujú infrazvuk a nízkofrekvenčný hluk, ktorý je preukázateľne škodlivý pre ľudí aj zvieratá. Zasiahnuté bude aj životné prostredie, biodiverzita a krajinný ráz.

3. **Trvalé poškodenie obce.** Výstavbou veterného parku dôjde k znehodnoteniu územia, poklesu cien nehnuteľností a strate atraktivity obce pre život aj pre ďalší rozvoj.

4. **Sporné ekonomické**. **Takzvané ekonomické prínosy sú urážkou občanov tejto obce.** Niekoľko tisíc eur výmenou za to, že budeme celé desaťročia znášať hluk, infrazvuk, poškodené zdravie, zničený výhľad, nepredajné domy a trvalý zásah do nášho životného priestoru? **To nie je rozvoj – to je čistý výpredaj našej obce. Nikto z vás nemá morálne ani politické právo rozhodnúť o takomto obchode za naším chrbtom.** **Občania vám nedali mandát, aby ste predali ich zdravie a pokoj za pár drobných.** Ak ste konali bez ich vedomia, **konali ste svojvoľne, bez súhlasu a bez dôvery, ktorú ste boli povinní chrániť.** V takom prípade nenesiete len zodpovednosť – **nesiete vinu.** Zvolili sme si Vás, aby ste chránili záujmy obce a jej obyvateľov. Každý z Vás zložil sľub, že budete konať čestne, svedomito a v prospech obce. Tento sľub nie je formalita – je to záväzok voči občanom, ktorí Vám dali dôveru, A preto vás verejne vyzývame: nezriekajte sa zodpovednosti, na ktorú ste boli zvolení. Nie ste tu na to, aby ste robili biznis s krajinným priestorom a zdravím ľudí. Takýto obchod so zdravím a pokojom občanov je neprijateľný a neospravedlniteľný.  Nie je pravda, že veterné elektrárne „neškodia“ a že si na ne „zvykneme“. NEZVYKNEME si. Ide o technológiu, ktorá má zásadné negatívne dopady na ľudské zdravie, kvalitu života a krajinu. Šírenie infrazvuku a nízkofrekvenčného hluku sa deje na kilometre ďaleko – cez steny domov, cez okná, cez pôdu. Má preukázané vplyvy na nervový systém, spánok, tlak, srdcovocievny systém aj psychické zdravie. Tieto účinky sú zdokumentované v desiatkach vedeckých štúdií a posudkov rešpektovaných odborníkov zo sveta aj zo Slovenska.  Ak o tom doteraz neviete, je to buď vedomé ignorovanie faktov, alebo nebezpečná nekompetentnosť. V oboch prípadoch je neakceptovateľné, aby ste v mene celej obce rozhodovali o projekte s takými rizikami a dopadmi. Kto z vás si postaví na tú veternú turbínu tabuľku s vlastným menom a prizná, že bol strojcom tejto škodlivej investície?

**Trváme na tom, aby obec ................... zachovala svoj vidiecky a prírodný charakter.**

**Využijeme všetky dostupné občianske a právne prostriedky** na obranu nášho územia a práv obyvateľov, ktoré nám **zaručuje Ústava Slovenskej republiky, medzinárodné zmluvy a Dohovor o ochrane ľudských práv a základných slobôd.**

**Toto nie je len technická zmluva – je to rozhodnutie o budúcnosti našej obce. A tú si pre pár sľubovaných peňazí, nenecháme vziať.**

Dôrazne žiadame: **ZASTAVTE TENTO ZÁMER !**

Každý ďalší krok v prospech výstavby bude chápaný ako vedomý akt proti obyvateľom!

Podpisom zároveň dávam výslovný súhlas so spracovaním mojich osobných údajov (v zmysle nariadenia GDPR) za účelom doručenia výzvy obecnému zastupiteľstvu.

Meno a priezvisko Adresa bydliska Popdis

1.

2.

3.

4.

5.

V ................................ dňa ............................. Hárok číslo: